今日心情好好特登去送朋友番工，一大早同佢食個早餐就送佢番工，之後周圍行下，中午時間諗住去酒吧街飲杯酒，點知見到間串燒店。Gill串燒店旁邊開左間姐妹店。主打串燒。有特色酒類飲品。馳名串燒飯，包括3種不同串燒，分別有豬肉/雞肉/牛肉各一串，其實單點就$15/串，午市飯價$60/客，包括餐飲，午市性價比非常高。串燒肉嫩不乾身，燒得入味香口，沙爹醬非常出色。炒飯飯粒煙韌，加上香料和紅椒，炒得香口濃味，帶微微香辣。